OzLabs/hebrew-wiki-articles huggingface dataset:
גיסטרו

גיסטרו (בגרמנית: Güstrow) היא בירת מחוז רוסטוק (העיר רוסטוק עצמה היא עיר שלא כפופה למחוז), שבמדינת מקלנבורג-מערב פומרניה שבגרמניה. זוהי העיר השביעית בגודלה במדינה.

העיר ידועה בשל הארמון מתקופת הרנסאנס שבה ובקתדרלה שלה שבנויה מלבנים בסגנון בנייה גותי ומעוטרת בפסליו של ארנסט ברלך, שחי בעיר החל משנת 1910 ועד למותו בשנת 1938.

==גאוגרפיה==
העיר גיסטרו ממוקמת במרחק של 45 ק"מ מדרום לרוסטוק על גדות הנהר נבל (Nebel), יובל של נהר הווארנו (Warnow). תעלת ביצו-גיסטרו (Bützow-Güstrow-Kanal) היא נתיב מים המקושר לנהר הווארנו והיא משמשת לשייט תיירותי. העיר מוקפת בחמישה אגמים ובכמה יערות.

==היסטוריה==
מקור השם גיסטרו הוא מהשם "Guščerov" בשפתם של השבטים הפולאבים ומשמעותו הוא "מקומן של הלטאות".

ב-1219 נבנתה מצודה על ידי הוונדים במקום בו ניצב כיום הארמון מתקופת הרנסאנס. גיסטרו נוסדה כנראה על ידי היינריך בורווין השני, נכדו של היינריך הארי, דוכס סקסוניה ובוואריה בין השנים 1219–1226. העיר מוזכרת לראשונה ב-1228 במגילת הזכויות של העיר שוורין, שאושרה על ידי בניו של היינריך בורווין השני, שמימנו את בניית הקתדרלה ב-1226. גיסטרו הייתה מקום מושבם של האדונים של הפייף של ורלה (Werle) בין השנים 1229–1436. ב-1441 נוסדה אגודת הצייד החוקית הראשונה של גיסטרו.

בעקבות משפט הנוגע לחילול לחם הקודש שהתקיים ב-1330, הועלו למוקד 23 יהודים ובית הכנסת המקומי נהרס. באתר בו עמד בית הכנסת נבנתה "הקפלה של הדם הקדוש" (Kapelle des heiligen Bluts). ב-1503, ב-1508 וב-1512 אירעו שריפות רחבות היקף בעיר וב-1556 עלה באש הארמון.

לאחר חלוקתה של מקלנבורג ב-1621 הפכה גיסטרו להיות בירתה של הדוכסות הקטנה של מקלנבורג-גיסטרו והמצביא הגדול של מלחמת שלושים השנים, אלברכט פון ולנשטיין היה הדוכס של מקלנבורג-גיסטרו.

ב-1695 מת גוסטב אדולף, הדוכס האחרון, והדוכסות חדלה מלהתקיים. לאחר מכן נעשתה גיסטרו לחלק מהדוכסות של מקלנבורג-שוורין.

==אתרים חשובים==
* ארמון גיסטרו (Schloss Güstrow) נבנה ב-1589 בסגנון הרנסאנס, כמקום מגוריהם של הדוכסים של מקלנבורג. זהו אחד המבנים החשובים באזור הים הבלטי מהתקופה הזו. בין השנים 1963–1981 בוצעה עבודת שיחזור רבת היקף וגן בסגנון הרנסאנס התווסף על פי תיאורים המופיעים בתחריטים עתיקים.
* הקתדרלה, הבנויה מלבנים בסגנון גותי, נבנתה בין השנים 1226–1335. ראוים לציון הם המזבח מהתקופה הגותית המאוחרת (שנת 1500 לערך), קברו של הדוכס אולריך השלישי ושתי נשותיו (המאה ה-16) ופסל "המלאך המרחף" (Schwebende Engel) שהוא יצירתו המפורסמת ביותר של הפסל ארנסט ברלך, שנוצר בשנת 1926 לזכרם של קורבנות מלחמת העולם הראשונה.
* כנסיית מריה הקדושה, הבנויה לבנים גותיות. עוצבה מחדש במאה ה-19.
* הסטודיו של ברלך, בו מוצגות רבות מעבודותיו.
* בניין העירייה, נבנה במקור במאה ה-13 ונבנה מחדש בראשית המאה ה-19 בכיכר השוק המרכזית של העיר.

==ערים תאומות==
* 
* 
* 
* 
* 

==קישורים חיצוניים==

* 
* גיסטרו באנציקלופדיה בריטניקה (1911)
* 

==הערות שוליים==

קטגוריה:מקלנבורג-מערב פומרניה: ערים
קטגוריה:יישובים שהוקמו במאה ה-13
בעיית קבוצת קודקודי המשוב

בתורת הגרפים, קבוצת קודקודי משוב היא קבוצת קודקודים בגרף שהסרתם מהגרף תיצור גרף ללא מעגלים. במילים אחרות, כל קבוצת קודקודי משוב מכילה לפחות קודקוד אחד של כל מעגל בגרף.

בעיית קבוצת קודקודי המשוב היא הבעיה הבאה: בהינתן גרף ומס' טבעי k, האם קיימת קבוצת משוב בגרף בגודל k? בעיה זו היא NP-שלמה בתורת הסיבוכיות. זו אחת מ21 הבעיות ה-NP-שלמות של קארפ, הבעיות הראשונות שהוצגו כבעיות NP-שלמות. לבעיה זו יש שימושים רבים במערכות הפעלה, בסיסי נתונים ותכנון שבב אלקטרוני מסוג VLSI.

==הגדרה פורמלית==
בעיית ההכרעה הזו מוגדרת באופן הבא:
: בהינתן הקלט הבא: גרף (מכוון או לא מכוון) <math>G = <V,E></math> ומספר טבעי <math>k</math>, ענה על השאלה:
: האם קיימת תת-קבוצה של הקודקודים <math>X \subseteq V</math> כך שמתקיימים התנאים הבאים:
:* <math>|X| \leq k</math>
:* הגרף <math>G</math> ללא הקודקודים מהקבוצה <math>X</math> הוא חסר מעגלים

כלומר, הגרף <math>G[V \setminus X]</math> שנשאר אחרי הסרת הקודקודים מהקבוצה <math>X</math> הוא יער מושרה (גרף ללא מעגלים). לכן, מציאת קבוצת המשוב המינימלית בגרף שקולה למציאת היער המושרה המקסימלי בגרף.

==NP-קושי של הבעיה==
ריצ'רד קארפ הראה בשנת 1972 כי הבעיה בגרף מכוון היא NP-קשה. הרדוקציה שקארפ עשה מראה גם את הNP-שלמות של בעיית קבוצת קודקודי המשוב עבור גרף לא מכוון. בעיית קבוצת קודקודי המשוב יכולה להיפתר בזמן פולינומי בגרפים שדרגתם היא לכל היותר 3.

הבעיה של מחיקת הקבוצה הכי קטנה של צלעות בגרף על מנת להפוך אותו לגרף חסר מעגלים שקולה למציאת עץ פורש, מה שיכול להתבצע בזמן פולינומי. לעומת זאת, הבעיה של מציאת צלעות בגרף מכוון, ונקראת בעיית קבוצת צלעות המשוב , היא NP-שלמה.

==אלגוריתם מדויק==
בעיית הNP-אופטימיזציה המתאימה למציאת גודל של קבוצת קודקודי משוב ניתנת לפתרון בזמן <math>O(1.7347^{n})</math>, כאשר <math>n</math> הוא מספר הקודקודים בגרף. אלגוריתם זה מחשב יער מושרה מרבי, וכאשר יער כזה מתקבל, המשלים שלו הוא קבוצת קודקודי משוב מינימלית. מספר קבוצות קודקודי משוב מינמליים בגרף חסום על ידי <math>O(1.8638^{n})</math>. ניתן עדיין למצוא קבוצת קודקודי המשוב בגרף מכוון בזמן <math>O(1.9977^{n})</math>, כש<math>n</math> זה מספר הקודקודים בגרף המכוון.

==אלגוריתם קירוב==
בעיה זו היא APX-שלמה (נובע ישירות מAPX-שלמות של בעיית כיסוי קודקודים). אלגוריתם הקירוב הטוב ביותר עבור הבעיה עם גרף לא מכוון פותרת את הבעיה עם פרמטר קירוב 2, על סמך משפט Becker-Geiger.

==יישומים במערכות הפעלה==
במערכות הפעלה, קבוצת משוב קודקודי משחקת תפקיד מרכזי בחקר שחזור קיפאון (Deadlock). בגרף הwait-for של מערכת הפעלה, כל מעגל מכוון מתאים למצב קיפאון. על מנת לפתור את כל מצבי הקיפאון השונים, יש צורך לבטל תהליכים חסומים. קבוצת קודקודי המשוב המינימלית בגרף הזה היא המספר המינימלי של תהליכים שיש לבטל.

==הערות שוליים==

קטגוריה:בעיות NP-שלמות
קרל פון ורדה

קרל פיליפ פון ורדה (בגרמנית: Carl Philipp von Wrede; 29 באפריל 1767 – 12 בדצמבר 1838) היה איש צבא בווארי שפיקד על צבא ממלכת בוואריה לצד ברנהרד ארסמוס פון דרואה במהלך המלחמות הנפוליאוניות.

==ביוגרפיה==
ורדה נולד בהיידלברג, כבנו הצעיר של פרדיננד יוזף ורדה, שמאוחר יותר קיבל את תואר האצולה פרייהר. 

פון ורדה פיקד על הכוח הבווארי, שהצטרף למסעו של נפוליאון בונפרטה לרוסיה וכן השתתף בקרבות על הריין מול אוסטריה. כמו כן פיקד על הכוח הבווארי, שדיכא את ההתקוממות בטירול. פון ורדה שימש ביחד עם ברנהרד ארסמוס פון דרואה כמפקד על הכוח הבווארי שלחם במהלך מלחמת רוסיה–צרפת (1812) במסגרת הגרנד ארמה. לאחר שבוואריה עברה לצד הקואליציה לאחר קרב לייפציג, ניסה למנוע מנפוליאון לברוח מגרמניה לצרפת, ועיכב אותו בקרב הנאו אולם נחל מפלה. לאחר שנפוליאון חזר מאלבה הבטיח פון ורדה לקואליציה, שכוחותיו הבווארים יעמדו לרשותם אולם התעכב על הגבול הצרפתי, כי חיכה לתגבורת רוסית ועד שזו הגיעה כבר התרחש קרב ווטרלו. 

פון ורדה ייצג את בוואריה בקונגרס וינה.

==קישורים חיצוניים==

* 

קטגוריה:אנשי צבא גרמנים
קטגוריה:בוואריה
קטגוריה:אנשי צבא במלחמות נפוליאון
קטגוריה:מקבלי אות לגיון הכבוד
קטגוריה:גנרל-פלדמרשלים בצבא הבווארי
קטגוריה:אבירי מסדר העיט השחור
קטגוריה:מקבלי עיטור גיאורגי הקדוש
קטגוריה:מסדר האמבט: אבירים וגבירות הצלב הגדול
קטגוריה:דיפלומטים גרמנים
קטגוריה:גנרליסימו
קטגוריה:מלחמת רוסיה–צרפת (1812): אישים
קטגוריה:גרמנים שנולדו ב-1767
קטגוריה:גרמנים שנפטרו ב-1838
אשר ססר

אשר ססר (נולד ב-1947) הוא פרופסור אמריטוס בחוג להיסטוריה של המזרח התיכון ואפריקה באוניברסיטת תל אביב וחוקר בכיר במרכז דיין לחקר המזרח התיכון ואפריקה. מומחה לירדן, הסכסוך הישראלי-פלסטיני ודת ומדינה במזרח התיכון.

==ביוגרפיה==
אשר ססר נולד בדרום אפריקה ועלה לישראל בגיל צעיר. למד לימודי מזרח תיכון באוניברסיטת תל אביב והשלים בשנת 1980 עבודת גמר לתואר שני בנושא הביוגרפיה הפוליטית של הפוליטיקאי וראש הממשלה הירדני וצפי א-תל. עבודה זו פורסמה לאחר מכן בגרסה מורחבת כספר בעברית (1983), אנגלית (1994) וערבית (1994). בשנת 1986 השלים דוקטורט באוניברסיטת תל אביב, בנושא היריבות בין המעצמות המערביות והאינטראקציה בינה לבין הפוליטיקה המקומית בלבנט בשנים 1941–1945.

פרופ' ססר מלמד מזה שלושים שנה בחוג להיסטוריה של המזרח התיכון באוניברסיטת תל אביב. בשנת 2006 זכה בפרס הרקטור למצוינות בהוראה. לאורך השנים הוא היה עמית פולברייט, ופרופסור אורח באוניברסיטת קורנל (1986-7), אוניברסיטת שיקגו (1990), אוניברסיטת ברנדייס (1998, 2007-8), ואוניברסיטת אריזונה, וכן עמית אורח במרכז וושינגטון למדיניות במזרח הקרוב (1987, 1996-7). למשך שתים עשרה שנים (1989–1995, 2001 - 2007) כיהן כראש מרכז משה דיין לחקר המזרח התיכון ואפריקה, וכיום משמש כחוקר בכיר במרכז. משמש גם כחבר מערכת של כתב העת Journal of Israeli History. הגם שפרופ' ססר איננו מסתיר את עמדותיו התומכות בפשרה עם הפלסטינים, הוא מקפיד להזכיר כי הצלחת ישראל היא "אנדרטה של כישלון הערבים".

==מספריו==
*בין ירדן לפלסטין: ביוגרפיה פוליטית של וצפי אל-תל, תל אביב: הקיבוץ המאוחד, 1983.
*אש"ף אחרי המלחמה בלבנון: המאבק להישרדות בצל סכנת הפילוג, תל אביב: הקיבוץ המאוחד, 1985.
*(עורך, ביחד עם גדי גילבר), בעין הסכסוך - האינתיפאדה, תל אביב : מרכז משה דיין - אוניברסיטת תל אביב, הוצאת הקיבוץ המאוחד, 1992.
*(עורך), שישה ימים - שלושים שנה: מבט חדש על מלחמת ששת הימים, תל אביב: עם עובד, 1999.
<div class="mw-content-ltr">
*Israel, Jordan, and Palestine : the two-state imperative, Waltham, Mass. : Brandeis University Press, 2012.
*The Rise of Hamas and the Crisis of Secularism in the Arab World (monograph), Essay Series, Crown Center for Middle East Studies, Brandeis University, 2010.
*Jordan: Case Study of a Pivotal State, Washington, D.C. : Washington Institute for Near East Policy, 2000
*On both banks of the Jordan : a political biography of Wasfi al-Tall, Ilford, Essex : F. Cass, 1994).
*Editor, Challenges to the Cohesion of the Arab State, Tel Aviv : Moshe Dayan Center for Middle Eastern and African Studies, Tel Aviv University, 2008.
*Co-editor, The Hashemites in the Modern Arab World: essays in honour of the late Professor Uriel Dann, London : F. Cass, 1995.
</div>

==קישורים חיצוניים==

* 
* [https://web.archive.org/web/20140714153724/http://www.dayan.org/he/אשר-ססר אשר ססר] באתר מרכז משה דיין
* 
* 
* [https://youtube.com/playlist?list=PLNiWLB_wsOg4oz8k05z-sk5yyOrM1yWh_&feature=shared סדרת הרצאות] של אשר ססר (2020) על תולדות המזרח התיכון באוניברסיטת תל אביב
==הערות שוליים==

קטגוריה:מזרחנים ישראלים
קטגוריה:היסטוריונים ישראלים
קטגוריה:ישראלים ילידי דרום אפריקה
קטגוריה:סגל אוניברסיטת תל אביב: היסטוריה של המזרח התיכון ואפריקה
קטגוריה:בעלי תואר דוקטור מאוניברסיטת תל אביב
קטגוריה:בוגרי תוכנית פולברייט ישראלים
קטגוריה:ישראלים שנולדו ב-1947
הופ אמרסון

הופ אמרסון (באנגלית: Hope Emerson; 29 באוקטובר 1897 - 25 באפריל 1960) הייתה שחקנית אמריקאית, מועמדת פרס אוסקר לשחקנית המשנה הטובה ביותר לשנת 1950 על הופעתה בסרט "נעולה".

== ביוגרפיה ==
אמרסון נולדה בעיר האוורדן שבמדינת איווה. לאחר שסיימה את לימודייה נסעה לניו יורק כדי להשתתף כשחקנית חובבת במופעי וודוויל. ערכה את הופעת הבכורה שלה כשחקנית בשנת 1930 בהפקת תיאטרון של נורמן בל גדס. היא התגלתה בתפקידי משנה בסרטים "צלע האדם" ו"זעקת העיר".

בשנת 1950 הייתה אמרסון מועמדת לפרס אוסקר לשחקנית המשנה הטובה ביותר על הופעתה בתפקיד הסוהרת הסדיסטית אוולין הרפר בדרמת כותלי הכלא של ג'ון קרומוול "נעולה".
אמרסון המשיכה לשחק בתפקידי משנה גם במערבון של ויליאם ולמן "נשים בכיוון מערב" ובסדרות הטלוויזיה "פיטר גאן" בתור הזמרת והפסנתרנית "אמא" ו"המופע של דניס אוקיפי".

אמרסון מעולם לא נישאה ולא הביאה ילדים, היא נפטרה ממחלת כבד ב-25 באפריל 1960 בהוליווד כשהיא בת 62. היא נקברה ב"בית הקברות גרייס היל" שבעיר הולדתה.

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1897
קטגוריה:אמריקאים שנולדו ב-1897
קטגוריה:אמריקאיות שנפטרו ב-1960
קטגוריה:אמריקאים שנפטרו ב-1960
פרובסקיט

פֶּרוֹבְסקיט (Perovskite) הוא שמו של המינרל קלציום טיטנאט, בעל הנוסחה CaTiO<sub>3</sub>. תא יחידה של פרובסקיט כולל אטום סידן, אטום טיטניום ושלושה אטומי חמצן.

==רקע==
המינרל התגלה בהרי אורל שברוסיה על ידי המינרלוג גוסטב רוז (Gustav Rose) בשנת 1839 והוא נקרא על שם המינרלוג הרוסי לב פרובסקי (Lev Perovski, 1792-1856) שגילה את המבנה הראשוני של החומר.<ref name=":0"></ref>

המבנה הגבישי של הפרובסקיט פוענח על ידי גולדשמידט (Goldshmidt) בשנת 1926, ובהמשך פורסם המבנה המבוסס על קריסטלוגרפיה בקרני רנטגן של החומר באריום טיטנאט בעל מבנה כמעט זהה, על ידי הקריסטלוגרפית האירית הלן מגאו.

הפרובסקיט הפך לשם עבור משפחה גדולה של חומרים בעלי מבנה גבישי דומה. חומרים רבים במשפחה זו מאופיינים במבנה אלקטרוני מורכב, הכולל רגישות גבוהה של התכונות האלקטרוניות לשינויים קטנים במבנה הגבישי של החומר, וצימודים שונים בין האלקטרונים לבין עצמם. תכונות אלה מקנות לחומרים הללו שפע של תכונות המהוות מוקד למאמצי מחקר המופנים להבנת המדע הבסיסי שמאחוריהן כמו גם יצירת יישומים טכנולוגיים.

הפרוביסקיט פועל בצורה מצוינת בתא הסולרי. הוא פשוט מאוד להכנה, ולכן מאפשר יצירת תא סולרי בעלוּת נמוכה יחסית לעלויות התאים הסולריים הקיימים.<ref name=":0" />

==מבנה הפרובסקיט==

הנוסחה הכללית של מבנה הפרובסקיט היא ABX<sub>3</sub>, כאשר A ו-B מסמנים קטיונים בעלי גדלים שונים מאוד, ו-X מסמן אניון הקשור לשניהם - בדרך כלל חמצן. אטומי A גדולים יותר מאטומי B, הנמצאים במרכז תא היחידה.

doi =10.1021/cm9801901}}}}

במבנה הקובי האידיאלי, הקטיון הקטן יותר B הוא בעל מספר קואורדינציה של 6, והוא מוקף על ידי אוקטהדרון של אניוני X. הקטיון הגדול יותר A הוא בעל מספר קואורדינציה של 12.

==קישורים חיצוניים==

* [http://www.perovskite-info.com אתר (ישראלי) המרכז מידע וחדשות פרובסקיט]
* 
* 

==הערות שוליים==

קטגוריה:מינרלים אוקסידיים
קטגוריה:מינרלים
דייב אלמן

דֵייב אֶלְמַן (; 6 במאי 1900 – 5 בדצמבר 1967), או בשמו המקורי דוד קופלמן (), היה יהודי-אמריקאי, מייסד שיטת אלמן, המכילה טכניקות היפנוזה באינדוקציה מהירה. אלמן מוכר בעיקר בשל ספר על היפנוזה שכתב שקיבל תהודה בתחום הפסיכולוגיה והפסיכותרפיה.

טרם הקריירה המצליחה בתחום הפסיכותרפיה, אלמן יצר ואירח תוכנית רדיו פופולרית בשם Hobby Lobby, ועסק בכתיבת שירה והלחנה.
שיטת אלמן נפוצה במופעי וודוויל בשל היכולת שלה להרשים את הקהל עם השפעה עמוקה על אדם נבחר מהקהל בזמן קצר וכן מוטמעת במספר שיטות טיפול מודרניות כגון NLP.

== ראשית חייו ==
אלמן נולד ליעקב ולנה ב-6 במאי 1900, בפארק-ריוור (<span dir="auto">Park River</span>) שבדקוטה הצפונית. כשהיה בן שנתיים עברה משפחתו לפארגו שם פתחו חנות לפאות וציוד נוסף המשמש להופעות.

4 שנים לאחר מכן בנו את בניין קופלמן (ברחוב 1st מספר 514) והעבירו את העסק אליו. קומת המרתף שימשה כמקווה טהרה לנשים. ואמו פתחה חנות מספרה ועיצוב שיער לנשים.

מעט לאחר מכן חלה אביו של אלמן בסרטן סופני והיה מטופל במשככי כאבים אגרסיביים. חבר משפחה הצליח בעזרת טכניקת היפנוזה להקל על כאבי אביו ובכך אפשר לו לשחק פעם אחרונה עם בנו. בכך השאיר עליו רושם עמוק בנושא יכולות ההיפנוזה אז החליט אלמן הצעיר להתעמק בחקר ההיפנוזה ושיטות הקלה על כאבים או ריפוי בלתי-קונבנציונליות.

האב נפטר בסוף 1908 והשאיר את אשתו ההרה עם שישה ילדים.

בצעירותו ניגן אלמן בכינור וסקסופון ועבד בבידור וכקומיקאי כדי לעזור בכלכלת הבית.

== קריירה ==

== ספרים שכתב ==
<div class="mw-content-ltr">
*1970 Explorations in Hypnosis. Nash Pub. 
*1970 Hypnotherapy, Westwood Pub. 
</div>

==ראו גם==
*סוגסטיה
*אוטוסוגסטיה
*היפנותרפיה
*דמיון מודרך

== קישורים חיצוניים ==
* [http://www.daveelmanhypnosisinstitute.com/ מכון דייב אלמן להיפנוזה]
* [https://web.archive.org/web/20140517035325/http://daveelmaninduction.com/ הדגמות של אינדוקציית דייב אלמן]

== הערות שוליים ==

קטגוריה:פסאודו-מדע
קטגוריה:פסיכותרפיה
קטגוריה:נגנים יהודים אמריקאים
קטגוריה:קומיקאים יהודים אמריקאים
קטגוריה:מחברי ספרי עיון יהודים אמריקאים
קטגוריה:מהפנטים אמריקאים
קטגוריה:מהפנטים יהודים
קטגוריה:אמריקאים שנולדו ב-1900

קטגוריה:אמריקאים שנפטרו ב-1967
גילי טמיר

גילי (גילעם) טמיר הוא קצין צה"ל במילואים בדרגת תת-אלוף, אשר פיקד על מפקדת השליטה מטכ"לית למבצעים מיוחדים.

==שירות צבאי==
עם גיוסו לצה"ל התנדב טמיר לצנחנים. הוא עבר את הגיבוש ליחידות החטיבתיות והתקבל לסיירת צנחנים. בצנחנים עבר מסלול הכשרה כלוחם, קורס מ"כים חי"ר ולחם במלחמת יום הכיפורים. בהמשך השלים קורס קציני חי"ר ובשנת 1974 שימש כמפקד צוות בסיירת. בשירות המילואים לחם במלחמת לבנון הראשונה ושימש במספר תפקידי פיקוד בעוצבת חיצי האש, ובהם מפקד גדוד צנחנים מובחר. בהמשך שימש במספר תפקידי מטה ופיקוד בעוצבת האש, ולאחר מכן מונה למפקד מפקדת השליטה מטכ"לית למבצעים מיוחדים (משמ"מ) ופיקד על היחידה עד לסוף 2011.

==קישורים חיצוניים==
* 
==הערות שוליים==

קטגוריה:חיילי חטיבת הצנחנים
קטגוריה:תתי-אלופים בצה"ל
קטגוריה:ישראלים שנולדו במאה ה-20
ברודוויי 1501

ברודוויי 1501 (באנגלית: 1501 Broadway), המוכר גם בשם בניין פרמאונט (באנגלית: Paramount Building), הוא גורד שחקים הממוקם בכיכר טיימס בין רחוב 43 לרחוב 44 במידטאון מנהטן, ניו יורק, ארצות הברית. הבניין מתנשא לגובה של 131.5 מטרים והוא בעל 33 קומות. הוא תוכנן על ידי האדריכלים ראפ וראפ (Rapp and Rapp) ושימש עד שנת 1967 כתיאטרון פרמאונט. הוא נבנה בין השנים 1927-1926 וזכה במעמד שימור עירוני בשנת 1988.

==היסטוריה==
סרטי פרמאונט, אחת מהחברות האמריקאיות הגדולות בארצות הברית להפקה והפצת סרטים בשנות העשרים של המאה ה-20, החליטה להקים את מטה המשרדים של החברה ברחוב ברודוויי 1501 שכלל גם תיאטרון קולנועי בן 3,664 מושבים. בנייתו נמשכה כשנה (בין השנים 1926–1927) בעלות כוללת מוערכת של 13.5 מיליון דולר אמריקאי. עם סיום בנייתו היה לבניין הגבוה ביותר בכיכר טיימס והייתה בו קומת תצפית על העיר.

נשיא פרמאונט באותה עת, אדולף זוקור (Adolph Zukor), רכש את השליטה על רשת התיאטראות בלבן וכץ (Balaban and Katz) ובעזרתו של סם כץ נוצר הקשר עם משרד האדריכלים ראפ וראפ, שתכננו מספר תיאטראות מובילים עד אותה תקופה. הם תכננו את בניין ברודוויי 1501 בסגנון האר דקו בעוד חלל פנים התיאטרון עוצב בסגנון נאו-רנסאנס. התיאטרון נסגר ולבסוף בשנת 1964 ונהרס בשנת 1967.

==אדריכלות==
בראש הבניין ארבעה שעונים בעלי 12 כוכבים מחומשים המייצגים את הכוכבים בלוגו של פרמאונט. מעליהם ניצב כדור זכוכית. בתחילת מלחמת העולם השנייה, כדור הזכוכית והשעון היו צבועים בשחור כדי לא לבלוט בלילה מחשש לפלישה של אויב. הם שופצו בשנת 1996.

קשת הכניסה הראשית לבניין בגובה חמש קומות. לובי הבניין ארוך ורחב המשתרע ברוב שטח קומת הכניסה. הוא בעל עמודי שיש לבן וגרמי מדרגות רחבים שתוכננו בהשראת האופרה גרנייה בפריז.

==טרור==
בבוקר ה-6 במרץ 2008, הניח אלמוני פצצה מול תחנת גיוס של הכוחות המזוינים של ארצות הברית בשדרה השביעית. האירוע הסתיים ללא נפגעים ומצלמת אבטחה שהותקנה בבניין שיחקה תפקיד בניסיון לזהות את האלמוני.

==גלריה==
<gallery>
קובץ:0282New York City Times Square.JPG|בניין פרמאונט המהווה חלק מכיכר טיימס
קובץ:Paramount Times Square.jpg|קשת הכניסה הראשית לבניין פרמאונט (2003)
קובץ:1501 Broadway rear top.jpg|השעון והכדור בראש הבניין כפי שנראים ממערב
</gallery>

==ראו גם==
* גורדי שחקים בניו יורק
* גורדי שחקים מוקדמים

==קישורים חיצוניים==

* 
* [http://newmarkkf.com Newmark Knight Frank] 

==הערות שוליים==

קטגוריה:מנהטן: מגדלי משרדים
קטגוריה:רחוב ברודוויי
קטגוריה:ניו יורק: מבנים בסגנון האר דקו
נייט ברקוס

נתן ג'יי "נייט" ברקוס (באנגלית: Nathan Jay "Nate" Berkus; ב-17 בספטמבר 1971) הוא מעצב פנים יהודי אמריקאי, מחבר ומנחה טלוויזיה. הוא מנהל את חברת העיצוב פנים בשיקגו "Nate Berkus Associates" והיה אורח קבוע בתוכנית אופרה וינפרי כיועץ לעיצוב פנים וכן הפתיע לא פעם חלק מהאורחים בעיצוב פנים של בתיהם.

התוכנית האישית שלו, התוכנית של נייט ברקוס פורסמה לראשונה לשידור ב-13 בספטמבר 2010, שמייעצת בנושאי עיצוב, תרבות והמלצות לשיפור הבית. תוצר של שיתוף פעולה עם Harpo Productions וSony Pictures Television. התוכנית בוטלה אחרי הסיום של העונה השנייה ב-24 במאי 2012.

==חיים אישיים==
ברוקס נולד במחוז אורנג' מחוז קליפורניה, וגדל בעיקר במיניאפוליס. הוא יהודי, והומוסקסואל מוצהר שנולד לננסי גולדן, הידועה מהרשתות HGTV ו-DIY, ולמייק מייסד National Sports Collectors Convention.

הוא למד באקדמית קושינג, פנימייה באשבורנם, מסצ'וסטס. הוא החל לעבוד בעיצוב מייד לאחר שעזב את התיכון והתמחה בדומיניק אורינטיס (Dominique Aurientis) שבפריז ובסות'ביס (Sotheby's) בשיקגו. ברוקס סיים לייק-פורסט קולג' בשנת 1994 עם תארים בצרפתית וסוציולוגיה. בשנת 1995 ברוקס הקים את החברה שלו, Nate Berkus Associates בשיקגו.

ברוקס קשור לדייב ברוקס, יזם של קרנות הון בסיכון, לאדריכל בארי ברוקס, לאמן גונתר ברוקס, לג'וש ברוקס מתוכנה לטובת הציבור, למנהל הקזינו אריק דוד ברוקס ולעורך דין מאט ברוקס.

===בני זוג ונישואים===
בחודש דצמבר 2004 ברוקס ובן זוגו, הצלם פרננדו בנגוג'יה (Bengoechea) היה בחופשה באתר נופש בחוף סרי לנקה כאשר הצונאמי באוקיינוס ההודי של שנת 2004 פגע. ברוקס הופיע בתוכנית של אופרה וינפרי ביום 17 בינואר 2005, כדי לדבר על הסבל הזה והאובדן של בן זוגו.

אחרי כמעט שנה של היכרויות, ברוקס התארס לג'רמיה ברנט באפריל 2013. הם נישאו ב-3 במאי 2014 בניו יורק.

בתחילת 2014, בני הזוג הופיע על מודעות "True Outfitters" לבננת ריפבליק בעיתונים InStyle ורולינג סטון.. הניו יורק טיימס ציין שהם היו בני זוג בני אותו מין הראשון שהופיע במודעות למגזינים.

==קריירה==
בנובמבר 2005 הוצאת הספרים היפריון ספרים הוציאו את ספרו של ברוקס "Home Rules: Transform the Place You Live into a Place You'll Love", מדריך "צעד אחר צעד" לעיצוב בית ודקורציה. בשנת 2005 ברוקס החל למכור את הסחורה שלו Linens 'n Things ברחבי צפון אמריקה.

ברוקס היה מארח תוכנית הריאליטי Oprah's Big Give שעלתה לראשונה ב-2 במרץ 2008, והסתיימה ב-20 באפריל באותה שנה. ב-13 במאי 2008, הוכרז על ידי רשת ABC כי התוכנית לא תחודש לעונה שנייה.

ב-13 בספטמבר 2010 הופיע לראשונה כמנחה תוכנית משלו.

==קישורים חיצוניים==

* 

==הערות שוליים==

קטגוריה:מעצבי פנים אמריקאים
קטגוריה:מעצבי פנים יהודים
קטגוריה:מנחי טלוויזיה אמריקאים
קטגוריה:מנחי טלוויזיה יהודים
קטגוריה:מנחי טלוויזיה להט"בים
קטגוריה:להט"בים יהודים
קטגוריה:יהודים אמריקאים
קטגוריה:בוגרי מכללת לייק פורסט
קטגוריה:אמריקאים שנולדו ב-1971
מונטיפיורי מכירות פומביות

"מונטיפיורי מכירות פומביות" היא חברה מסחרית: גלריה ובית מכירות לאמנות הפועלת בתל אביב-יפו.

== היסטוריה ==
בית המכירות מונטיפיורי נוסד בתחילת שנת 2005 על ידי יובל בן שלוש יחד עם יורם וקשלק ויעקב גילדור. בית המכירות עוסק במכירת אמנות ישראלית עכשווית וצעירה, לצד יצירות של אמנים מבוססים. בית המכירות החל את פעילותו ברחוב מונטיפיורי 36, בבניין בו שכן קודם לכן המוזיאון הפרטי "זמן לאמנות". הלוגו של בית המכירות מורכב משרטוט חזית הבית ברחוב מונטיפיורי 36.

בשנת 2011 העתיק בית המכירות את משכנו אל חלל ברחוב גורדון 36, תל אביב. בית המכירות עורך מספר מכירות פומביות בשנה. בנוסף, הוא מציג תערוכות מתחלפות של אמנות ישראלית.

בשנת 2010 ערך בית המכירות מונטיפיורי מכירה פומבית משותפת של אמנות ישראלית עם בית המכירות בונהאמס (Bonhams) בלונדון ובכך חשף את אמנות ישראלית לקהלים חדשים.

בית המכירות מחזיק במחירי שיא עבור כמה אמנים ישראלים, ביניהם: האמן ישראל הרשברג שעבודתו נמכרה בשנת 2007 תמורת 126500 דולר. כמו כן, במהלך 2014 מכרה מונטיפיורי שתי עבודות של הרשברג אשר האמן התכחש תחילה ליצירתן. לאחר משפט ארוך, נאלץ הרשברג להודות בציור העבודות אולם התנער מערכן האמנותי. למרות כל זאת, הציורים נמכרו מעל הערכת השווי המקורית.

== תערוכות ==
* רפי לביא - עבודות נייר מוקדמות, אוצרים: גלית הזלקורן ויובל בן שלוש, יוני 2012
* פיני סילוק - TAKE IT OFF, אוצר: דורון פולק, יולי-אוגוסט 2012
* סאלח אלקרא - קווים אקראיים, אוצרים: גלית הזלקורן ויובל בן שלוש, אוקטובר 2012
* שיעור ציור - מחווה לאמן מנחם מזרחי, אוצרת: נועה אברון, דצמבר 2012
* שולי בורנשטיין וולף, מי שם?, אוצר: אילן ויזגן, מרץ 2013
* מיכל ביבר - ציורים מבחוץ ומבפנים, אוצרים: גלית הזלקורן ויובל בן שלוש, מאי 2013
* יעקב גילדור - מטרות, אוצרת: איריס לוי, אוקטובר 2013
* גוסטבו ולנזואלה - בעיני המתבונן, אוצרת: נועה אברון, ינואר 2014
* קרקס החיים - 4 אמנים נאיביים, אוצרת: דבורה גוטמן, פברואר 2014
* גד פרנק - לעוף עם הפסלים, אוצר: חגי שגב, מרץ-אפריל 2014
* נטשה ברילאנטובה, תל אביב: 2013-2014, אוצרת: נועה אברון, מאי 2014
* נורית שני - הצבעים של הים, אוצרת: גלית הזלקורן, יוני 2014

== קישורים חיצוניים ==
*[http://www.montefiore.co.il/ אתר הבית של מונטיפיורי מכירות פומביות]
* 

==הערות שוליים==

קטגוריה:תל אביב-יפו: גלריות לאמנות
קטגוריה:בתי מכירות פומביות
רחוב 42 מערב 330

בניין מקגרו היל ברחוב 42 (באנגלית: 330 West 42nd Street או McGraw Hill Building) הוא גורד שחקים הממוקם ברחוב 42 מערב 330, במנהטן, ניו יורק, ארצות הברית. הבניין מתנשא לגובה של 148 מטרים והוא בעל 33 קומות. הוא תוכנן על ידי האדריכל ריימונד הוד (Raymond Hood) ונבנה בין השנים 1931-1930.

בניין מקגרו היל זכה במעמד להיכנס למרשם הלאומי של מקומות היסטוריים בשנת 1989.

==אדריכלות==
חזיתות הבניין מחופות באריחי טרה קוטה בגוון כחול-ירקרק בשילוב עם חלונות בעלי מסגרת אלומיניום בצבע דומה. שילוב זה מדגיש בצורניותו את הקווים האופקיים של הבניין. הבניין הוא היחיד בניו יורק שהוצג בתערוכת הסגנון הבינלאומי שהתקיימה בשנת 1932 והוא אחד מסמלי האר דקו שאפיינו את העיר באותה תקופה.

==ראו גם==
* גורדי שחקים בניו יורק
* גורדי שחקים מוקדמים

==קישורים חיצוניים==

* [https://web.archive.org/web/20120324093825/http://pdfhost.focus.nps.gov/docs/NHLS/Photos/80002701.pdf תמונות של בניין מקגרו היל ברחוב 42]

==הערות שוליים==

קטגוריה:מנהטן: מגדלי משרדים
קטגוריה:ניו יורק: מבנים בסגנון האר דקו
איתן ברק

איתן ברק (1937 – 31 במאי 2020) היה קצין צה"ל בדרגת תת-אלוף. כיהן כעוזר ראש אג"ם וכנספח צה"ל בבריטניה ובסקנדינביה. לאחר שחרורו מצה"ל כיהן כמנכ"ל עיריית הרצליה.

==ביוגרפיה==
ברק (במקור צווטיצקי) נולד בפתח תקווה. התגייס לצה"ל ב-1954 ושירת כלוחם בחטיבת גולני. עבר קורס קצינים וחזר לשרת כקצין בחטיבת גולני. עברת את שם משפחתו לברק על שם גדוד 12 בו שירת, הקרוי "ברק". במלחמת ששת הימים שירת כקצין המבצעים של פיקוד הצפון, שימש מדריך ראשי בבית הספר לקצינים ומפקד גדוד 17. לאחר מכן שירת כקצין אג"ם של פיקוד הצפון ופיקד על עוצבת חירם בגזרת גבול הצפון. בפרוץ מלחמת יום הכיפורים שהה בהשתלמות בבית הספר לפיקוד ומטה של צבא ארצות הברית, הוא חזר לישראל במהלך המלחמה ושירת במחלקת מבצעים במטכ"ל. לאחר המלחמה שב לארצות הברית. ב-1974 מונה לסגן קצין חי"ר וצנחנים ראשי, בהמשך שירת כראש מחלקת תכנון וארגון באג"ם ובדצמבר 1978 מונה לעוזר ראש אג"ם תפקיד אותו מילא עד 1980. כיהן כנספח צבאי בבריטניה וסקנדינביה. במלחמת לבנון הראשונה מונה למפקד מפקדה מיוחדת בפיקוד הצפון שנערכה לתיאום הנסיגה ולקראת כניסת הכוח הרב-לאומי (MNF) לביירות.

קיבל כתב מינוי לדרגת אלוף לתפקיד ראש אגף כוח אדם, אך עם חילוף הרמטכ"לים נסוגו מההחלטה לקדמו בדרגה. כתוצאה מכך החליט לפרוש מצה"ל לאחר כשלושים שנות שירות.

לאחר שחרורו מצה"ל מונה ב-1983 לראש אגף תכנון, משק ותחזוקה בקו אופ וב-1985 מונה למנכ"ל עיריית הרצליה תפקיד אותו מילא עד שנת 1999, בעיקר בתקופת כהונתו של ראש העירייה אלי לנדאו.

כיהן במגוון תפקידים ציבוריים נוספים, בהם מנכ"ל ארגון נכי צה"ל ומנכ"ל בית הלוחם.

ברק נפטר ב-31 במאי 2020. הותיר אחריו שלושה ילדים.

==קישורים חיצוניים==
* 

==הערות שוליים==

קטגוריה:נספחים צבאיים ישראלים בממלכה המאוחדת
קטגוריה:מנכ"לים יוצאי שירות קבע בצה"ל
קטגוריה:קציני אג"ם של פיקוד הצפון
קטגוריה:תתי-אלופים בצה"ל
קטגוריה:אישים הקבורים בהרצליה
קטגוריה:מנכ"לי רשויות מקומיות
קטגוריה:ישראלים שנולדו ב-1937
קטגוריה:ישראלים שנפטרו ב-2020
קטגוריה:חיילי צה"ל במלחמת ששת הימים
קטגוריה:חיילי צה"ל במלחמת יום הכיפורים
קטגוריה:ארגון נכי צה"ל
נוישטרליץ

נוֹישְׁטְרֵלִיץ (בגרמנית: Neustrelitz) היא עיר במחוז מקלנבורגישה-זנפלטה שבמדינת מקלנבורג-מערב פומרניה שבגרמניה. העיר שוכנת לחופו של אגם צירקה (Zierker See) שבמחוז האגמים של מקלנבורג. בין השנים 1738 ו-1918 הייתה נוישטרליץ בירתה של דוכסות מקלנבורג-שטרליץ ולאחר מכן של הדוכסות הגדולה של מקלנבורג-שטרליץ. בין השנים 1994-2011 היא הייתה בירת מחוז מקלנבורג-שטרליץ.

השם שטרליץ מקורו בשפתם של השבטים הפולאבים, Strelci, ומשמעותו "יורה", או "לירות".

==היסטוריה==
הכפר שטרליץ מוזכר לראשונה ב-1278. הכפר גדל להיות עיירה קטנה במשך המאות הבאות. במאה ה-17 שטרליץ הייתה חלק מדוכסות מקלנבורג-גיסטרוב (Mecklenburg-Güstrow), שהפסיקה להתקיים עם מותו של הדוכס האחרון בשנת 1695. לאחר מכן הוקמה הדוכסות החדשה מקלנבורג-שטרליץ ב-1701. הדוכסות הקטנה כללה את המחוז של היום ואת המובלעת מסביב לרצבורג (Ratzeburg), שכיום נמצאת בשלזוויג-הולשטיין.

ב-1712 נשרפו עד היסוד העיירה והמצודה. לאחר אסון זה חיו הדוכס ומשפחתו בבקתת הצייד שלהם שליד אגם זירקר שמצפון-מערב לשטרליץ. סביב מקום זה נבנתה העיר החדשה של נוישטרליץ (שטרליץ החדשה). העיר נעשתה לבירה הרשמית של דוכסות מקלנבורג-שטרליץ ב-1736.

נוישטרליץ נותרה למקום מושבם של הדוכסים עד לשנת 1918 והייתה לבירתה של "המדינה החופשית מקלנבורג-שטרליץ" (Freistaat Mecklenburg-Strelitz) בין השנים 1918-1933. ב-1934 מוזגה המדינה עם מקלנבורג-שוורין (Mecklenburg-Schwerin) ויחד הם היוו את הגאו של מקלנבורג.

העיר העתיקה של שטרליץ המשיכה להתקיים לאחר השריפה של 1712 ככפר קטן שסופח לנוישטרליץ ב-1931.

כאשר נכנסו לנוישטרליץ כוחות הצבא האדום ב-30 באפריל 1945 שמו קץ לחייהם 681 מתושבי העיר.

==אתרים חשובים==
* מרכז העיר מתאפיין באדריכלות מתקופת הבארוק. לב העיר היא כיכר השוק (Marktplatz) כשלידה ניצבים הכנסייה שנבנתה בין השנים 1768-1778 ובניין העירייה שנבנה בשנת 1841 על ידי פרידריך בוטל (Friedrich W. Buttel), מתלמידיו של קארל פרידריך שינקל.
* הארמון בסגנון הבארוק נהרס ב-1945, אך גני הארמון עדיין קיימים. כמו כן ראויים לציון האורנג'רי (Orangerie) מהמאה ה-18, ששימש בעיקר כבית קיץ, כנסיית הארמון שנבנתה בשנים 1855-1859 בסגנון התחייה הגותית האנגלית והמקדש בסגנון נאו-קלאסי שבו ניצב העתק של פסל האלה הבה.

אמיל קרפלין, שנחשב לאבי הפסיכיאטריה המודרנית נולד והתגורר בנוישטרליץ.

==ערים תאומות==
* 
* 
* 
* 

==קישורים חיצוניים==

* 

==הערות שוליים==

קטגוריה:מקלנבורג-מערב פומרניה: ערים
קטגוריה:יישובים שהוקמו ב-1733
UEFI

סמליל UEFI]]
UEFI (ראשי תיבות של Unified Extensible Firmware Interface - ממשק קושחה מורחב מאוחד) הוא מפרט המגדיר ממשק תוכנה, בין מערכת ההפעלה לקושחת הפלטפורמה.
UEFI נועד להחליף את ממשק הקושחה BIOS, הנמצא בכל מחשבי ה-IBM PC compatibleהאישיים.

בפועל, רוב ממשקי ה-UEFI תומכים גם בשירותי ה-BIOS. UEFI תומך באבחון תקלות מרוחק ואף בתיקון בעיות במחשב ללא כל מערכת הפעלה. במקור, UEFI פותח כ-EFI עבור חברת אינטל, כשחלק משיטות העבודה שלה ופורמטי הנתונים דומים לאלה של מערכת ההפעלה חלונות. ב-2005, EFI בגרסתה האחרונה - 1.10, הוחלפה ב-UEFI. UEFI מנוהל על ידי פורום Unified EFI.

== ראו גם ==

* Secure boot

==קישורים חיצוניים==

* 
*[http://www.intel.com/content/www/us/en/architecture-and-technology/unified-extensible-firmware-interface/efi-homepage-general-technology.html פורטל ה-EFI/UEFI של אינטל]
*[https://web.archive.org/web/20140419011705/http://feishare.com/uefi/page-3 תיעוד ל-UEFI]
==הערות שוליים==

קטגוריה:תוכנות מערכת
OXO

OXO היה משחק מחשב המדמה משחק איקס עיגול, שפותח על ידי סנדי דאגלס (Sandy Douglas) בשנת 1952 למחשבי ה-EDSAC. דאגלס כתב את המשחק כחלק מתזת הדוקטור לפילוסופיה (PhD) שלו, על אינטראקציית מחשב-אדם. OXO הוא המשחק הראשון הידוע, שהציג באופן חזותי עצמים על גבי מסך.

כדי לשחק ב-OXO היה על השחקן להכניס קלט באמצעות בקר טלפון חוגה, והפלט היה מופיע במחשב, על גבי שפופרת קרן קתודית בעלת 35×16 נקודות. המשחקים שוחקו כנגד המחשב שהיה בעל בינה מלאכותית.

==קישורים חיצוניים==

*[https://web.archive.org/web/20101124230055/http://www.dcs.warwick.ac.uk/%7Eedsac/ מדמה של מחשבי EDSAC כולל הקוד של OXO]
*[http://www.pong-story.com/1952.htm PONG-Story: A.S. Douglas' 1952 Noughts and Crosses game]

==הערות שוליים==

קטגוריה:משחקי מחשב
קטגוריה:משחקי וידאו שפותחו בממלכה המאוחדת
עמוס ברעם

עמוס ברעם (נולד ב-1937) הוא קצין צה"ל בדימוס בדרגת תת-אלוף, שירת כמפקד בית הספר לתותחנות שדה, ראש מטה פיקוד הצפון, עוזר ראש אג"ם וראש מינהל הסגל. כיהן כמנכ"ל התאחדות הקבלנים.

==ביוגרפיה==
ברעם גדל בנתניה, למד בבית ספר ביאליק ובתיכון ע"ש טשרניחובסקי והיה בן כיתתו של צבי בר.

התגייס לצה"ל ב-1954 ושירת בחיל התותחנים. במלחמת סיני שימש ממלא מקום מפקד סוללה בגדוד 403. ב-1961 מונה למפקדו הראשון של גדוד 425, גדוד תותחנים מוצנח. ב-1965 מונה לסגן מפקד גדוד 403, במלחמת ששת הימים שירת באוגדה 38 תחת פיקודו של אריאל שרון ושימש סגנו של יעקב עקנין מפקד האגד הארטילרי של האוגדה, וכמפקד מרחב ארטילרי. במלחמת ההתשה שירת כמפקד גדוד 334, גדוד מרגמות כבדות מתנייעות. במלחמת יום הכיפורים היה מפקד בית הספר לתותחנות שדה וארגן על בסיס חניכי ומדריכי בית הספר גדודים שהצטרפו ללחימה. ב-1975 מונה לקצין אג"ם של פיקוד הצפון. ב-1977 נשלח לדרום אפריקה בימי האפרטהייד כנספח צבאי וסייע לנשיא מרה פיליון בארגון הצבא שהגן על עליונות הלבנים כנגד הרוב השחור, לדבריו ללא שום נקיפות מצפון. ב-1979 מונה לראש מטה פיקוד הצפון ובאוקטובר 1981 מונה לעוזר ראש אג"ם. בתפקידן האחרון בשירות הקבע שירת כראש מינהל הסגל, הוא נאלץ לפרוש ב-1984 בעקבות החלטה להעמידו לדין על חריגה מסמכות בנושא קידום בדרגות.

לאחר שחרורו כיהן כנספח מסחרי בסינגפור. בשנים 1989 עד 1997 כיהן כמנכ"ל התאחדות הקבלנים, תקופה שהתאפיינה בגל העלייה מברית המועצות.

==הערות שוליים==

קטגוריה:תתי-אלופים בצה"ל
קטגוריה:מנכ"לים יוצאי שירות קבע בצה"ל
קטגוריה:מפקדי בית הספר לתותחנות שדה
קטגוריה:נספחים צבאיים ישראלים בדרום אפריקה
קטגוריה:ראשי מטה פיקוד הצפון
קטגוריה:קציני אג"ם של פיקוד הצפון
קטגוריה:בוגרי בית הספר ביאליק (נתניה)
קטגוריה:בוגרי תיכון טשרניחובסקי
קטגוריה:ישראלים שנולדו ב-1937
קטגוריה:מפקדי פלוגות במלחמת סיני
קטגוריה:חיילי חיל התותחנים במלחמת ששת הימים
קטגוריה:חיילי חיל התותחנים במלחמת יום הכיפורים
קטגוריה:חיילי חיל התותחנים במלחמת סיני
פרכים

פרכים (בגרמנית: Parchim) היא בירת מחוז לודוויגשלוסט-פרכים שבמדינת מקלנבורג-מערב פומרניה שבגרמניה. העיר היא מקום הולדתו של הפילדמרשל הלמוט פון מולטקה הזקן, שלזכרו הוקמה אנדרטה בעיר ב-1876. העיר נוסדה בשנת 1210 לערך. אחד מענפי משפחתו של הדוכס ממקלנבורג התגורר בפרכים במהלך חלק מהמאה ה-14. פרכים נעשתה לעיר תעשייתית במהלך המאה ה-16, אך פריחתה נגדעה עם פרוץ מלחמת שלושים השנים.

== ערים תאומות ==

* 

==קישורים חיצוניים==

* 

==הערות שוליים==

קטגוריה:מקלנבורג-מערב פומרניה: ערים
קטגוריה:יישובים שהוקמו במאה ה-13
נאור פסר

נאור פסר (נולד בפתח תקווה ב-18 באוקטובר 1985) הוא כדורגלן עבר ישראלי ששיחק בעמדת המגן השמאלי.

==קריירה==
פסר גדל במחלקת הנוער של מכבי פתח תקווה, שם שיחק מגיל 6. ב-30 בספטמבר 2003 ערך את הופעת הבכורה שלו בקבוצה הבוגרת, כאשר נכנס כמחליף במשחק נגד עירוני קריית שמונה במסגרת גביע הטוטו. את עונתו הראשונה בבוגרים של פתח תקווה סיים פסר עם שער אחד ב-11 הופעות בכל המסגרות. במקביל היה פסר המגן השמאלי והקפטן של הנבחרת הנוער של ישראל, במדיה ערך 20 הופעות. בעונת ערך 10 הופעות במדי הנבחרת הצעירה.

בקיץ 2010 הושאל פסר לשנתיים להפועל רמת השרון, עמה העפיל לליגת העל בעונתו הראשונה בקבוצה. בקיץ 2012 חזר למכבי פתח תקווה לאחר שירדה לליגה הלאומית, וכעבור עונה אחת העפיל עמה בחזרה לליגת העל.

לקראת עונת 2014/2015, לאחר עזיבתו של ניצן דמארי, מונה פסר לקפטן מכבי פתח תקווה. בתום עונת 2018/2019 ירד עם הקבוצה שוב לליגה הלאומית.

בקיץ 2019 לאחר 16 שנה במכבי פתח תקווה, חתם פסר בהפועל מרמורק מליגה א'.

בנובמבר 2020 חתם בהפועל אשקלון מליגה א'.

ב-30 באוגוסט 2021, פסר חתם בהפועל הוד השרון מליגה ב'.
ב-15 בנובמבר 2022 פרש ממשחק פעיל.

למד לתואר ראשון בחינוך וחברה עם התמקדות בהכשרות בספורט ב.

==קישורים חיצוניים==

* 

== הערות שוליים ==

קטגוריה:בוגרי הקריה האקדמית אונו
קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני מכבי פתח תקווה
קטגוריה:כדורגלני הפועל רמת השרון
קטגוריה:כדורגלני הפועל מרמורק
קטגוריה:כדורגלני הפועל אשקלון
קטגוריה:כדורגלני הפועל הוד השרון
קטגוריה:פתח תקווה: כדורגלנים
קטגוריה:ישראלים שנולדו ב-1985
Spacewar!

המשחק !Spacewar
Spacewar! הוא אחד ממשחקי המחשב הדיגיטליים המוקדמים.

מפתחי המשחק היו סטיב ראסל, מרטין גרץ, וווין ויטאנן, שתכננו את המשחק ב-1961 מתוך כוונה ליישם אותו על DEC-PDP-1, במכון הטכנולוגי של מסצ'וסטס. אחרי שאלן קוטוק השיג כמה שגרות סינוס וקוסינוס מ-DEC, ראסל החל לכתוב את קוד המשחק, ובפברואר 1962, ולאחר כ-200 שעות עבודה הושלמה כתיבת המשחק בגרסתו הראשונה. תכונות נוספות פותחו בהמשך על ידי דן אדוארדס, פטר סמסון, וגרץ. חידוש בשליטה על המשחק היה השימוש בג'ויסטיק.

בשנת 1971 הצמד נולאן בושנל וטד דאבני יצרו גרסת ארקייד מתופעלת במטבעות של המשחק "!Spacewar" וכינו אותו "Computer Space". חברת Nutting Associates קנתה את המשחק, העסיקה את בושנל, וייצרה כ-1,500 מכונות Computer Space. המשחק לא נחל הצלחה רבה, ככל הנראה משום שהיה מסורבל לתפעול.

המשחק היה מיועד לשני שחקנים, כאשר כל שחקן שולט על ספינת חלל ומנסה להרוס את ספינתו של השני. כוכב במרכז המסך מושך את שתי הספינות, ודרוש תמרון כדי להימנע מלפול אליו. במקרה חירום, שחקן יכול להיכנס אל היפר-חלל, "שטח" נוסף במשחק מחוץ לשטח הרגיל, ולחזור במיקום אקראי על המסך. שימוש מרובה בתכונה זו עלול לגרום להתפוצצות ספינת החלל.

==קישורים חיצוניים==

*הדף על [http://www.computerhistory.org/pdp-1/index.php?f=theme&s=4&ss=3 Spacewar!] באתר מוזיאון היסטוריית המחשב
*[http://spacewar.oversigma.com/ המשחק המקורי רץ על מדמה Java] וכן על [http://www.masswerk.at/spacewar/ JavaScript]
*[https://web.archive.org/web/20140714201544/http://www.dmoz.org/Games/Video_Games/Shooter/2D/Spacewar Spacewar!] ב-DMOZ
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:משחקי מחשב
קטגוריה:משחקי Shoot 'em up
קטגוריה:משחקי סימולציית לחימה בחלל
קטגוריה:משחקי וידאו מרובי משתתפים
קטגוריה:משחקי וידאו שפותחו בארצות הברית
לודוויג יורק פון וארטנבורג

יוהאן דוד לודוויג, גראף יורק פון וארטנבורג (בגרמנית: Johann David Ludwig Graf Yorck von Wartenburg; 26 בספטמבר 1759 – 4 באוקטובר 1830) היה פילדמרשל פרוסי שלקח חלק פעיל במהלך המלחמות הנפוליאוניות.

== ביוגרפיה ==
וארטנבורג נולד בפוטסדאם, שבממלכת פרוסיה (כיום בגרמניה). הוא התגייס לצבא הפרוסי, אולם הוא היה עצמאי מדי ולא פעם מתח ביקורת על הממונים עליו ועקב כך סולק מן הצבא. וארטנבורג התגייס לצבא הולנד ושירת במושבות ההולנדיות באמריקה. לאחר מותו של פרידריך הגדול הותר לו לחזור לצבא. הוא טיפס בסולם הדרגות ונודע כאסטרטג מבריק. וארטנבורג גילה אומץ לב כאשר פיקד על כוח פרוסי, שהשתתף בדיכויו של המרד שהצית תדיאוש קושצ'ושקו בפולין.

עם פרוץ המלחמות הנפוליאוניות השתתף וארטנבורג בקרבות רבים ולאחר השפלתה של פרוסיה בחוזה טילזיט חבר לשרנהורסט וגנייזנאו, שבדקו את סיבות הכישלון וחיזקו מחדש את הצבא הפרוסי. כאשר נפוליאון פלש לרוסיה, נשלח כוח פרוסי לסייע לו. בראש הכוח עמדו וארטנבורג וגנרל בשם גראוורט. השניים לא היו תמימי דעים ושונים באידאולוגיה. גראוורט העריץ את נפוליאון בעוד שווארטנבורג, כפטריוט פרוסי, תיעב אותו וסייע לו בעל כורחו. במהלך המסע נפל גראוורט מסוסו ושבר את רגלו, ווארטנבורג נותר המפקד היחיד של כוח המתנדבים הפרוסי. אולם הוא כמו גם המצביא האוסטרי קרל פיליפ שוורצנברג לא עודד את חייליו לא נתן דוגמה אישית ולא עשה יותר ממה שנדרש ממנו.

לאחר שהצרפתים נסוגו ממוסקבה מיהר וארטנבורג וחזר לפרוסיה, הוא התקבל בכבוד רב בברלין והמלך הציע לו לחזור לשירות. הוא קיבל את ההצעה ויחד עם הגנרלים פון בילוב ופון בליכר הנחילו לנפוליאון תבוסה אחר תבוסה. וארטנבורג לקח חלק פעיל בקרב לייפציג ואחר כך בכיבוש פריז. לאחר מכן פרש וחי את שארית חייו בשלזיה.

המלחין הלאומי לודוויג ואן בטהובן הלחין עבור המיליציות הצבאיות של חבל הארץ בוהמיה של הקיסרות האוסטרית את הצעד הצבאי יורק הנקרה על שמו.

לימים אחד מצאצאיו פטר יורק פון וארטנבורג היה ממנהיגי קשר העשרים ביולי נגד אדולף היטלר.

==קישורים חיצוניים==

* 

קטגוריה:אנשי צבא פרוסים
קטגוריה:אנשי צבא הולנדים
קטגוריה:אנשי צבא במלחמות נפוליאון
קטגוריה:מעוטרי פור לה מריט
קטגוריה:מעוטרי הצלב הגדול של צלב הברזל
קטגוריה:גנרל-פלדמרשלים בצבא הפרוסי
קטגוריה:אבירי מסדר העיט השחור
קטגוריה:רוזנים גרמנים
קטגוריה:מקבלי עיטור גיאורגי הקדוש
קטגוריה:מקבלי עיטור אלכסנדר נבסקי (האימפריה הרוסית)
קטגוריה:גרמנים שנולדו ב-1759
קטגוריה:גרמנים שנפטרו ב-1830
ברנהרד ארסמוס פון דרואה

ברנהרד ארסמוס פון דרואה
ברנהַרד ארסמוס פון דֶרוּאָה (בגרמנית: Bernhard Erasmus von Deroy; 11 בדצמבר 1743, מנהיים – 23 באוגוסט 1812, פולוצק) היה גנרל בווארי שלחם לצד נפוליאון בונפרטה במהלך המלחמות הנפוליאוניות. הוא לקח חלק חשוב בקרבות מול האוסטרים והפרוסים בגרמניה ובדיכוי ההתקוממות בטירול. דרואה שימש ביחד עם קרל פון ורדה כמפקד על הכוח הבווארי שלחם במהלך מלחמת רוסיה–צרפת (1812) במסגרת הגרנד ארמה.
דרואה מצא את מותו מיריית רובה בבטן במהלך קרב על העיר פולוצק שברוסיה הלבנה.

==קישורים חיצוניים==

* [https://www.deutsche-biographie.de/gnd116081201.html#ndbcontent קורות חיים] 

קטגוריה:אנשי צבא גרמנים
קטגוריה:בוואריה
קטגוריה:אנשי צבא במלחמות נפוליאון
קטגוריה:מקבלי אות לגיון הכבוד
קטגוריה:גנרלים גרמנים
קטגוריה:מלחמת רוסיה–צרפת (1812): אישים
קטגוריה:ילידי 1743
קטגוריה:גרמנים שנפטרו ב-1812
רון-רוברט צילר

רון-רוברט צילר (בגרמנית: Ron-Robert Zieler; נולד ב-12 בפברואר 1989) הוא כדורגלן גרמני המשחק בעמדת השוער בהנובר 96 מהבונדסליגה השנייה. לצילר שש הופעות במדי נבחרת גרמניה, והוא היה חלק מהסגל שלה ליורו 2012 ומונדיאל 2014.

==קריירה==
צילר נולד בקלן, גרמניה ושיחק בקבוצת הנוער של פ.צ. קלן. בשנת 2005, כשהיה בן 16, עבר לאנגליה והתאמן בקבוצת הנערים של מנצ'סטר יונייטד. בתחילת עונת 09–2008, זיילר זומן לסגל הקבוצה הבוגרת וקיבל את המספר 38 לראשונה. ב-23 בספטמבר 2008, במשחק בגביע הפוטבול ליג נגד מידלסברו נקרא מהספסל וערך את הופעת הבכורה שלו במשחק שהסתיים בניצחון 1–3.

ב-28 בנובמבר 2008 עבר בהשאלה ממנצ'סטר לנורת'האמפטון טאון. ב-21 בפברואר 2009, ערך צילר את הופעת הבכורה שלו במדי נורת'האמפטון כאשר שיחק 90 דקות בניצחון הביתי 0–2 על וולסול. ב-26 בפברואר 2009 חזר למנצ'סטר יונייטד.

ב-22 באפריל 2010 צילר חתם על חוזה של שנתיים בקבוצת הבונדסליגה, הנובר 96. החוזה החל ב-1 ביולי 2010 וכלל אופציה להארכת החוזה בשנה אחת. צילר קיבל את המספר 20. תחילה שיחק בקבוצת המילואים של הנובר אך מאוחר יותר ב-16 בינואר 2011, ערך את הופעת הבכורה שלו בבונדסליגה במשחק חוץ נגד איינטרכט פרנקפורט ושמר על שער נקי במשחק שהסתיים בניצחון 0–3 להנובר ומאז שימש כשוער הראשון של הקבוצה עד סוף העונה. בסיום העונה האריך צילר את חוזהו בקבוצה עד ליוני 2015 וקיבל את החולצה מספר 1.

ב-3 ביוני 2016 חתם צילר לארבע שנים באלופת אנגליה לסטר סיטי. ב-27 באוגוסט ערך את הופעתו הבכורה בקבוצה כשעלה כמחליף בניצחון 1–2 על סוונסי סיטי. עם זאת, צילר מיעט מאוד לשחק ושימש בעיקר מחליף לקספר שמייכל.

ב-11 ביולי 2017 חתם צילר לשלוש שנים בשטוטגרט. בעונת 2017/18 רשם צילר עונה טובה עם שטוטגרט וסיים עמה במקום השביעי בליגה. בעונת 2018/19 נשרו שטוטגרט וצילר לבונדסליגה השנייה לאחר שסיימו את העונה במקום ה-16 והפסידו במבחני ההישרדות לאוניון ברלין.

לאחר ירידת הליגה עם שטוטגרט, חתם צילר בקבוצתו לשעבר, הנובר 96, שאף היא נשרה בעונה הקודמת לבונדסליגה השנייה. ב-13 באוגוסט 2020 הושאל לפ.צ. קלן לעונה אחת.

==נבחרת גרמניה==
באוגוסט 2011, זומן לסגל נבחרת גרמניה, אך לא שותף רשמית. צילר ערך את הופעת הבכורה שלו בנבחרת נגד נבחרת אוקראינה במשחק ידידות.

ב-28 במאי 2012, צילר נבחר לשוער השלישי עבור סגל הנבחרת ליורו 2012. ב-15 באוגוסט 2012, הוא פתח בשער הנבחרת במשחק ידידות נגד נבחרת ארגנטינה, במהלך המשחק, הוא הורחק בכרטיס אדום והפך לשוער הראשון בתולדות הנבחרת הגרמנית שמורחק כך.

==תארים==
===בינלאומיים===
====נבחרת גרמניה====
* אליפות אירופה בכדורגל עד גיל 19: 2008
* גביע העולם בכדורגל: 2014

==קישורים חיצוניים==

קטגוריה:שוערי כדורגל גרמנים
קטגוריה:כדורגלני הנובר 96
קטגוריה:כדורגלני מנצ'סטר יונייטד
קטגוריה:כדורגלני נורת'האמפטון טאון
קטגוריה:כדורגלני לסטר סיטי
קטגוריה:כדורגלני שטוטגרט
קטגוריה:כדורגלני פ.צ. קלן
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:גרמנים שנולדו ב-1989
Android TV

מכשיר Android TV
Android TV היא מערכת הפעלה עבור טלוויזיות ומזרימי מדיה בפיתוחה של גוגל. מערכת ההפעלה הוכרזה בכנס המפתחים Google I/O 2014, ב-26 במרץ 2014. Android TV נועדה להחליף את Google TV, מערכת הפעלה לא מצליחה (מבחינת הפופולריות שלה) של גוגל.

Android TV מובנית במגוון טלוויזיות ומזרימי מדיה. למשתמשי מערכת ההפעלה ניתנת הגישה לחנות ה-Google Play Store, על מנת להוריד אפליקציות, כגון אפליקציות להזרמת מדיה, מוזיקה וסרטונים, כמו נטפליקס או הולו, כמו גם משחקים. הפלטפורמה מאפשרת חיפוש קולי כדי לאתר במהירות תוכן או לענות על שאלות (כגון אילו סרטים היו מועמדים לפרס האוסקר בשנה מסוימת). ממשק הטלוויזיה מחולק בצורה אנכית לשלושה חלקים: המלצות על תוכניות (מבוסס על הרגלי צפייה של המשתמש), יישומים באמצע, ומשחקים בתחתית. בממשק ניתן לנווט באמצעות בקר משחק, שליטה מרחוק, או דרך היישום (בטלפונים חכמים נתמכים).

== קישורים חיצוניים ==

* 
* [http://www.gadgety.co.il/102338/הוכרזה-פלטפורמת-android-tv-הוכרזה פלטפורמת Android TV – הניסיון החדש של גוגל בסלון הביתי], באתר Gadgety
* 

קטגוריה:אנדרואיד
קטגוריה:תוכנות שהושקו ב-2014
קטגוריה:מערכות הפעלה
קרב לכאיון

קרב לכאיון היה קרב לא גדול במהלך המלחמה הקורינתית, אך השפעתו הייתה גדולה בהרבה ממספר הלוחמים שלקחו בו חלק. הקרב התפרסם בתבוסה המוחצת שספג כוח ספרטני כבד שהורכב מהופליטים מידיהם של פלטסטים - חיילים קלי חימוש מאתונה תחת פיקודו של איפיקרטס. התבוסה בקרב הייתה אחד הסממנים לירידת כוחו של ההופליט כזרוע עיקרית של הצבא היווני בעת העתיקה. השפעת הקרב הדהדה הרבה מעבר לגבולות המלחמה שבמהלכה התרחש. בעקבות הצלחת הכוחות הקלים בקרב קיבלה תנופה גדולה בתקופה ההלניסטית, במהלכה נעלמו ההופליטים כמעט כליל משדות הקרב היווניים ובמקומם נוצר סוג חיילים חדש שחימושם היה כבד מזה של הפלטסטים, אך קל בהרבה מחימוש ההופליטים - תורופורים (ביוונית: θυρεοφόροι; thureophoroi).

==מהלך הקרב==
צבא ספרטני גדול התמקם בלכאיון כחלק מהמאמץ הצבאי הספרטני להטיל לחץ על קורינתוס שנפלה בידי כוחות דמוקרטיים שקשרו עם האתונאים וסילקו את השלטון האוליגרכי הישן. חלק מצבא זה שכלל פרשים ומאות הופליטים ליווה קבוצת אזרחים גדולה מאמיקלס בדרכם לחגיגה דתית. בשלב מסוים, המשיכו הפרשים בליווי האזרחים ואילו ההופליטים שבו על עקבותיהם. דרכם עברה בסמוך לחומותיה של קורינתוס, אך המפקד הספרטני לא חשש מהעימות כי חש ביטחון רב במספריו הגדולים.

האתונאים, שלחו כוח פלסטסטים גדול בפיקודו של איפיקרטס שיירט את הכוחות הספרטנים בסמוך לחומות. הפלטסטים פתחו בהתקפות פגע וברח הרסניות - הם התקרבו בריצה לעבר הכוח הספרטני שצעד בדרך, הטילו בו כידונים ונסוגו במהירות לאחור ברגע שהספרטנים כבדי החימוש יצאו למרדף. הדבר חזר על עצמו פעם אחרי פעם כשהאתונאים חומקים כל פעם מפגיעה.

הכוח הספרטני הצליח להגיע ללאכיון, אך אבדותיו היו כבדות מאוד - כ-250 הופליטים מתוך כ-600 נהרגו. אמנם התבוסה הייתה מוחצת, לא הייתה לה השפעה כמו לקרב לאוקטרה שבו צבא ספרטני שלם שכלל למעלה מ-10,000 לוחמים ספג תבוסה מוחצת, אך היה זה סימן לבאות.

==ראו גם==
* קרב לאוקטרה

==לקריאה נוספת==
* קסנופון, הלניקה

לכאיון
קטגוריה:המלחמה הקורינתית
SNK

SNK (במקור: 株式会社SNK) היא חברת קונסולות ומשחקי וידאו יפנית. SNK הן ראשי תיבות ל-Shin Nihon Kikaku (ביפנית: 新日本企画, מילולית: "תכנון יפן חדש", אשר היה השם המקורי של SNK. השם המשפטי והמסחרי של החברה שונה ל-SNK בשנת 1986.

חברת SNK נוסדה בסואיטה, אוסקה, יפן, ביולי 1978 על ידי אייקיצ'י קווסאקי ופעלה עד 22 באוקטובר 2001. כאשר הוא חזה את סופה של החברה הראשונה, קווסאקי ייסד את חברת "פליימור" באוגוסט 2001. באוקטובר של אותה שנה, רכשה חברת פליימור את חברת SNK, ושינתה את שמה ל-SNK פליימור ב-2003, עד שב-2016 שונה שמה חזרה לשם המקורי.

SNK ידועה בעיקר בשל יצירת סדרת הNeo Geo בשנת 1990, אשר כללה קונסולות משחקים ומכונות ארקייד במהלך שנות ה-90. הקונסולה האחרונה בסדרת הניאו ג'יאו, אשר הסתיימה ב-2001, אבל חודשה מאוחר יותר ב-2012, עם הניאו ג'יאו X, אשר פותח ויוצר על ידי "טומו בע"מ". SNK פליימור לאחרונה התמקדו במחלקת הפצ'ינקו שלהם, והוציאו כותרים חדשים של סדרות המשחקים שלהם כגון מטאל סלאג, מלך הלוחמים, פייטל פיורי, וכן סדרות נשכחות כמו ארט אוף פייטינג ועוד.

==קישורים חיצוניים==

* 

* [http://www.snkplaymoreusa.com האתר הרשמי (ארצות הברית)]
* [http://www.snkplaymore.co.jp האתר הרשמי (יפן)]
* [http://www.snkplaymore.co.jp/hk האתר הרשמי (הונג קונג)]
* [http://www.snkplaymore.co.jp/cn האתר הרשמי (סין)]
* [http://www.snkplaymore.co.jp/kr האתר הרשמי (קוריאה)]
* 

==הערות שוליים==

קטגוריה:חברות משחקי וידאו יפניות
ארגוס (תותב רשתי)

ארגוּס (באנגלית: Argus) הוא שתל אלקטרוני - תותב רשתי, המיוצר על ידי חברת Second Sight הממוקמת בקליפורניה. השתל תוכנן בעיקר לשפר את הראיה לחולי רטיניטיס פיגמנטוזה חמורה, מחלת עיניים ניוונית של הרשתית. 
במרץ 2011 אושרה גרסת Argus II לשימוש קליני ומסחרי באיחוד האירופי. בפברואר 2013 אושרה לשימוש בארצות הברית, ובכך הייתה למערכת הראשונה מסוגה שאושרה לשימוש בארצות הברית.

המערכת מציעה שיפור קל בראייה בלבד (תוצאה מוכחת של VA 20/1260). לשם השוואה, VA של מעל 20/500 מוגדר כעיוורון על פי ארגון הבריאות העולמי. לשתל תופעות לוואי נפוצות, ב-36% מהמקרים חמורות.

== קישורים חיצוניים ==
* [http://www.secondsight.com/argus-ii-rps-pr-en.html Argus II], באתר Second Sight
* [http://edition.cnn.com/2014/06/24/tech/innovation/bionic-eye-blind-man-argus/ עין ביונית מאפשרת לעיוור לראות שוב], באתר CNN, יוני 2014.

קטגוריה:פריטי טכנולוגיה מסייעת מושתלים
קטגוריה:פעולות כירורגיות
קטגוריה:רפואת עיניים
יואב מרדכי (אלוף-משנה)

יואב מרדכי (נולד ב-21 באוגוסט 1972) הוא קצין צה"ל במילואים בדרגת אלוף-משנה. שימש מדריך יבשה במכללה הבין-זרועית לפיקוד ולמטה, מפקד חטיבת ירושלים וראש תורת חי"ר וצנחנים במפקדת קחצ"ר.

==שירותו הצבאי==
מרדכי נולד וגדל בקדומים, בוגר הפנימיה הצבאית אור עציון. התגייס לצה"ל בשנת 1990, והתנדב לסיירת מטכ"ל. לאחר טירונות צנחנים החל מסלול הכשרה כלוחם ביחידה. כעבור כעשרה חודשים הודח מן המסלול ועבר לסיירת גולני. בסיירת השלים את מסלול הלוחם ויצא לקורס קציני חי"ר, עם סיום הקורס מונה למפקד צוות בסיירת. בהמשך שימש כסגן מפקד הסיירת. לאחר מכן שירת כמפקד פלוגה של מרץ 1995 בגדוד 12, אותה הוביל בלחימה ברצועת הביטחון בלבנון. ב-4 במרץ 1996 נפצע בעת מרדף אחרי חוליית מחבלי חזבאללה ליד מוצב צבעוני, כתוצאה מהתפוצצות מטען צד. בהתפוצצות נהרגו מפקד גדוד 12 סא"ל חוסיין עאמר וסגן .

לאחר תקופת שיקום ארוכה חזר ושימש בתפקיד מטה בחטיבה. לאחר מכן שימש כמפקד מגמת האימון המתקדם בבא"ח גולני. בהמשך מונה לסגן מפקד גדוד 12, ושימש בתפקיד בין היתר במבצע חומת מגן. לאחר מכן שימש כרל"ש מפקד זרוע היבשה, יפתח רון-טל.

בנובמבר 2005 הועלה לדרגת סא"ל ומונה למפקד גדוד 13, ושימש בתפקיד בין היתר במלחמת לבנון השנייה, את תפקידו סיים באוגוסט 2007. בהמשך מונה לסגן מפקד חטיבת גולני בין השנים 2007–2008. לאחר מכן מונה למפקד צוות במכללה לפיקוד טקטי. בעקבות פציעת מחליפו, אורן כהן, במהלך מבצע עופרת יצוקה, חזר לגדוד והובילו בהמשך המבצע עד לסיומו. בשנת 2011 הועלה לדרגת אל"ם ומונה לשמש כראש תורת חי"ר וצנחנים במפקדת קחצ"ר, ושימש בתפקיד עד שנת 2013. בהמשך מונה למפקד חטיבת ירושלים, ושימש בתפקיד בין השנים 2013–2015. לאחר מכן שימש כמדריך יבשה במכללה הבין-זרועית לפיקוד ולמטה בין השנים 2015–2016. באוגוסט 2017 פרש מצה"ל.

==קישורים חיצוניים==
* חן קוטס-בר, [http://www.fresh.co.il/vBulletin/showpost.php?p=1067667&postcount=1 נלחם], מעריב מוסף פסח, 12 באפריל 2006, עמודים 40–44, כפי שהועלה באתר פרש.
* .
* יהונתן שר, [https://web.archive.org/web/20140714160514/http://mazi.idf.il/7176-11347-he/IGF.aspx מוציאים לאור], ביטאון ביבשה, גיליון 25, ספטמבר 2013.
* נועם שרעבי, [https://web.archive.org/web/20131020191350/http://mazi.idf.il/7109-11197-HE/IGF.aspx מקבלים תורה], ביטאון ביבשה, גיליון 24 יוני 2013.
* אור הלר, [http://www.israeldefense.co.il/he/content/לחיזבאללה-יכולות-התקפיות-בשטחנו "לחזבאללה יכולות התקפיות בשטחנו"], "ישראל דיפנס", 13 בספטמבר 2015.
;מפרי עטו:
* [https://www.lebanonwar2.idf.il/דבר-המפקדים/אלם-יואב-מרדכי/ דבר מפקד גדוד 13 של חטיבת גולני במלחמת לבנון השנייה, אל"ם יואב מרדכי], אתר צה"ל, 10 ביולי 2016.
* .

== הערות שוליים ==

קטגוריה:לוחמי סיירת גולני
קטגוריה:אלופי-משנה בצה"ל
קטגוריה:מפקדי חטיבת ירושלים
קטגוריה:נכי צה"ל
קטגוריה:מפקדי גדודים בחטיבת גולני
קטגוריה:קדומים: אישים
קטגוריה:בוגרי הפנימייה הצבאית לפיקוד אור עציון
קטגוריה:ישראלים שנולדו ב-1972